પરીએ હંમેશની જેમ પોતાની એટીટ્યુડ વાળી છટામાં મહેર ને સંભળાવી દીધું. પરી તેનાં નામ પ્રમાણે દેખાવમાં પરી જેવીજ હતી. એકજ નજરે ગમે તેની નજરમાં વસી જાય એટલી સુંદર. પણ સુંદરતાની સાથે પોતાનાં રૂપ અને શ્રીમંતાઈનું ભારોભાર અભિમાન હતું. અગિયારમાં ધોરણથી જ એની પાછળ છોકરાઓની લાઈન લાગતી. ત્યારબાદ હાલતા – ચાલતા તેને છોકરાઓના પ્રપોઝલ મળતાં. પણ એ કોઈને ‘હા’ ન પાડતી. એજ્યુકેશન પૂરું થયા પછી ઘરવાળાંએ એના માટે સિદ્ધાર્થ પર પસંદગી ઉતારી. શ્રીમંત પરિવારનો એક નો એક દીકરો અને દેખાવે પણ સારો. છતાં પરી એ ‘હા’ ન પાડી. એ વાત માટે જ મહેરને ખૂબજ ગુસ્સો આવેલો. પણ પરીએ હંમેશની જેમ એની વાત ન સાંભળી. એ બસ પોતાના પ્રિન્સ ચાર્મિંગના સપનામાં ખોવાયેલી રહેતી. દરેક છોકરામાં તેને ખામીઓ દેખાતી. પરિણામે તે આજીવન એકલીજ રહી. ઉમર વધતાની સાથે છોકરાઓની પડાપડી ઓછી થવા લાગી. માંગા આવતાં બંધ થઇ ગયા અને હવે સામેથી રીજેકશન મળવા લાગ્યું. કદાચ કોઈ ‘હા’ પાડતાં તો એમાં કઈક ને કઈક ખામી જોવા મળતી. જેનો પરી અસ્વીકર કરતી. આખું જીવન પરીએ એકાંતમાં જ વીતાવ્યું. તેણે રીજેક્ટ કરેલાં છોકરાઓ લગ્ન કરીને પોતાના પરિવાર સાથે ખુશહાલ જીવન જીવતા ઘણી વખત પરીને દેખાતા. બધાં પોતાનાં જીવનમાં ખૂબ આગળ વધી ગયેલા ખુદ મહેરે પણ લગ્ન કરી લીધાં અને પોતાના જીવનમાં ખુશ રહેવા લાગી.